dh-unibe/image-text_koenigsfelden-charters-post-1500 huggingface dataset:
Ich, Egbrecht von Mùlinon, rittˀ ✳ und amptmā minˀ frowen, dˀ eptissin und des cōventz ze Kùngsvelt, tuͦn kunt allermenlichem mit disem brief, daz ich offenlich ze gerichte sazz an dˀ selben minˀ frowē stat, ✳ da fùr mich kam Jacob, dˀ minˀ frowē,
dˀ kùngin seligen von Ungnˀ, kamrer waz, ze einem teile, ✳ und Fridrich, ✳ dˀ vorgenāt₎ minˀ frowē, dˀ eptissin und des
ꝯventes, schaffnˀ, ✳ an dˀ selben minˀ frowen stat, zem andˀn teile, ✳ da der selbe Jacob kunte und vˀjach, daz er recht und redlich
vˀkoͧffet und ze koͧffen̄ geben hette dem egen̄̄ Fridrichen, an dˀ vorgen̄̄ minˀ frowē stat, den vierdenteil, so er hatte an dem
guͦte, gelegen ze Luphang, buwet Bùrgi Weber ✳ von Luphang und Uͤli Meyer von Mùlinon, ✳ daz selbe guͦt alleklich jerlichs
giltet acht stuk, des sint zwen mùt an kˀnen, ✳ driie mùt an roggē, ✳ zwei maltˀ habnˀ, ✳ ein swin, giltet zwei stuk, ✳ und eiier
und huͤnr, ✳ den selben vierdenteil des vorgn̄̄ guͦtes er ✳ ime gab ze koͧffen̄ ✳ in der wise, als da vor geschribē ist, ✳ in allem
dem rechten, als er inn untz her gehept hat, ✳ umb drissig guldin, ✳ guͦtˀ an gold und vollē swerˀ an gewichte, ✳ dero er gentzlich gewˀt ist, ✳ des er oͧch offenlich vˀjach vor gerichte. ✳ und nach diser fùrlegūge gab uff dˀ vorgn̄̄ Jacob das egen̄̄ guͦt
und vˀtegote es dem selben Fridrichē fùr sich und sin erben ✳ in dˀ wise, als vor geschribē stat, ✳ mit handē, ✳ mūdē ✳ und
mit aller dˀ ehafti, worten und wˀken, ✳ so zuͦ semlichen sachen hoͤret und man tuͦn sol, ✳ als urteilde gab ✳ und oͧch als
gewonlich und recht ist, ✳ und entzech sich oͧch gegen disen vorgeschribnē dingen alles rechtes, geistliches, weltliches,
dˀ stettē odˀ des landes, ✳ aller usszùg, schirmūg und fùnden, ✳ und gemeinlich aller dˀ dingen, ✳ da mitte diser vorgeschrib̄
koͧff vˀswechet odˀ vˀnichtet moͤchte wˀden ✳ und oͧch da mitte dise egeschrib̄en vˀtegung gehindtˀ wurde ✳ von sin selbes
odˀ sinˀ erben wegen, ✳ odˀ jeman̄ andrˀ, dem er sinē gunst dar zuͦ gebe, ane gevˀde, ✳ oͧch lopte er, diser vorgeschrib̄ ding₎
were ze sinne nach recht, ✳ da oͧch geviel mit gemeinˀ und gesampnotˀ urteil uff den eid, daz alle vorgeschrib̄ ding
als vˀre beschehen wˀen, daz si nu und her nach guͦt kraft und macht haben soͤllent, ✳ als ane gevˀde. ✳ hie bi warent
und sint gezùgen Heinr₎ Vinsler, schulthesse ze Brugg, ✳ Heinr₎ Huͦber, ✳ Cuͦnrat Lang, ✳ Heinr₎ Swendi, ✳ burgˀe ze Brugg,
und andˀr erbˀr lùten vil, den ze geloͧbend ist. ✳ und des ze einem waren urkùnd, so hab ich, dˀ obgen̄̄ Egbrecht von
Mùlinon, von des gerichtes wegen ✳ und oͧch von bette beydˀ vorgenemtˀ teylen min insigel gehenkt an disen
brief, ✳ geben nach gotz gebùrte tùsent ✳ drùhundtˀ ✳ sechzig ✳ und sechs jaren, ✳ an mentag nach unsˀ frowē tag
ze oͧgsten. ✳
Königsf. 335
wist j koùffbr₎ umb etlich
guͤtter zuͦ Lùphang ✳
Staatsarchiv
AARGAU
K
D ✳ 24 ✳
k vij
dez conventz
Fridrich₎ guͦt vō
Jacob kamrer hoͤret
Lùphang ✳ der ✳ xvj ✳